บาทเปิด 31.54 บาทต่อดอลลาร์ แข็งค่า
เงินบาทเปิดตลาด 31.54 บาทต่อดอลลาร์ แข็งค่าตามภูมิภาค จับตาความเคลื่อนไหวราคาทอง-ประชุมศบค.-ทีมศก.ใหม่
22 ก.ค. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 31.54 บาท/ดอลลาร์ จากเย็นวันที่ 21 ก.ค. 63ที่ปิดตลาดที่ 31.69 บาท/ดอลลาร์
"เงินบาทแข็งค่าตามภูมิภาค ดอลลาร์อ่อนค่าเมื่อเทียบทุกสกุล หลัง EU ได้ดีลกองทุนฟื้นฟูเศรษฐกิจจากผลกระทบของไวรัสโควิด-19 ขณะที่ราคาทองคำในตลาดโลกปรับตัวสูงขึ้นมาก 26 เหรียญ ปิดไปที่กว่า 1,800 เหรียญ/ออนซ์ ทำให้คาดว่าวันนี้น่าจะมีธุรกรรมทองคำค่อนข้างมาก"นักบริหารเงิน กล่าว
นักบริหารเงิน ประเมินกรอบการเคลื่อนไหวของเงินบาทไว้ระหว่าง 31.50-31.60 บาท/ดอลลาร์ โดยตลาดจับตา Flowทองคำ, การปรับคณะรัฐมนตรี (ครม.) โดยเฉพาะหน้าตาทีมเศรษฐกิจชุดใหม่, ผลการประชุมของศูนย์บริหารสถานการณ์โควิด-19(ศบค.) เกี่ยวกับการต่ออายุพ.ร.ก.ฉุกเฉิน และยอดขายบ้านมือสองของสหรัฐฯ